text: ডমিঙ্গোর চোখ বিশ্বকাপে- NewsCricket24
  You are at:Home»বাংলাদেশ ক্রিকেট»ডমিঙ্গোর চোখ বিশ্বকাপে-
  প্রকাশিত » January 18, 2021 বাংলাদেশ ক্রিকেট, লিড নিউজ, স্লাইডার
  পরবর্তী বিশ্বকাপ ২০২৩ সালে, ভারতের মাটিতে। আর ভারত উপমহাদেশের কন্ডিশন হওয়াই বাংলাদেশের জন্য বেশ সহায়ক হবে। বিশ্বকাপের সেই প্রস্তুতি ও পরিকল্পনার প্রথম ধাপ হিসেবে ওয়েস্ট ইন্ডিজের বিপক্ষেই তরুণ্য নির্ভর দল ঘোষণা করেছে বাংলাদেশ ক্রিকেট বোর্ড (বিসিবি)। আর সে কারণে ব্যাটিং পরিকল্পনা সাজানো হচ্ছে নতুন করে।
  আসন্ন ক্যারিবিয়ান সিরিজ থেকে সাকিব আল হাসান মুশফিকুর রহিমদের ব্যাটিং অর্ডার নিয়ে কিছু পরীক্ষা নিরীক্ষা চালানো হবে। যা চলবে বিশ্বকাপের আগের ছয় থেকে আঁট মাস পর্যন্ত। এই সময়ের মধ্যেই বিশ্বকাপের জন্য প্রত্যেককে নিজস্ব অবস্থানের জন্য প্রস্তুত করে তোলার পরিকল্পনা কোচের।
  ভার্চুয়াল সংবাদ সম্মেলনে ডমিঙ্গো বলেন,"বিশ্বকাপের এখনো ৩ বছর রয়েছে। কিন্তু আমরা জানি সময় কতটা দ্রুত কেটে যায়। এটি (উইন্ডিজ সিরিজ) আমাদের বিশ্বকাপের আগে প্রথম পদক্ষেপ। ব্যাটিং অর্ডারে এক কিংবা দুইটি পরিবর্তন আসতে পারে। এমনকি কিছু খেলোয়াড়কে এমন অবস্থানে চেষ্টা করবো যেখানে তারা আগে খেলেনি। বিশ্বকাপের ছয় থেকে আঁট মাস আগেই ব্যাটিং অর্ডারকে স্থির এবং প্রতিষ্ঠিত করে তুলবো। কারণ বিশ্বকাপে তাদেরকে সেই অবস্থানেই খেলতে হবে।"
  ডমিঙ্গো আরও বলেন,"সুতরাং এখন আমাদের সেরা ব্যাটিং লাইন-আপ খোঁজার চেষ্টা চালাতে হবে। বিশ্বকাপ শুরুর ছয় থেকে আট মাস আগের সিরিজ ও টুর্নামেন্টগুলোতে যারা ভালো খেলবে তাদেরকেই স্থির করা হবে। টুর্নামেন্টের আগে তারা ২০টির মত ম্যাচে একসঙ্গে নিজেদের বিশ্বকাপের ভূমিকায় খেলার সুযোগ পাবে।সেই সময়ে দলে কাটাছেঁড়া এবং পরিবর্তন আসবে না। ভিন্ন পরিস্থিতিতে বিভিন্ন বিকল্পের দিকে তাকানো হবে। এরপরে বিশ্বকাপে যাওয়ার জন্য আগের বছরেই সব স্থির করা হবে।"